12-aastasel DJ Waltersil on liiga palju vaba aega ja ta on võtnud pähe, et üle tänava asuva pahura vanamehe Nebbercrackeri majas toimub midagi väga imelikku. Lagunevasse hoonesse kaovad jäljetult pallid, kolmerattalised  jalgrattad, mänguasjad ja lemmikoomad. Lisaks sellele ei oska keegi öelda, mis juhtus omal ajal proua Nebbercrackeriga?    DJ peas tekibki plaan, mille elluviimiel aitavad teda poisi parim sõber Chowder ning neile mõlemale meeletult meeldiv punapea Jenny. Üheskoos ületab kolmik tänava, astudes vapralt vastu sünges majakoletises ootavale suurele seiklusele.    "Majakoletis" on teravaid elamusi pakkuv animakomöödia, mille tootjateks Hollywoodi veteranid, Oscari-võitjad Steven Spielberg ja  Robert Zemeckis. Filmi lavastas Gil Kenan, tegelastele andsid oma hääle Steve Buscemi, Maggie Gyllenhaal, Kevin James, Catherine O'Hara, Kathleen Turner, Jon Heder jt.